Document ID: /roh_data/filtered/Billingualer_Corpus_interleaved-de-rm.jsonl.gz/1375

This is a text translated from German to Rumantsch Grischun.
Kommission setzt sich für nachhaltiges Bauen ein

Die grossrätliche Kommission für Umwelt, Verkehr und Energie hat sich an ihrer letzten Sitzung in Anwesenheit von Vertretern des kantonalen Amtes für Energie und Verkehr intensiv mit der Problematik des nachhaltigen Bauens, das heisst insbesondere mit der Frage des energieeffizienten Bauens auseinandergesetzt. Die Kommission fordert die Regierung in einem Kommissionsauftrag, den sie in der Februarsession einreichen wird, auf, eine ökologische, vorbildliche, ökonomisch tragbare und technisch umsetzbare Energiegesetzgebung zu erarbeiten, wobei sich die Gesetzgebung an den heute verfügbaren Technologien orientieren soll.

Nach einhelliger Auffassung der Kommission ist der Anteil Graubündens an Erdöl zur Deckung seines Energiebedarfs zu hoch. Erdöl wird in absehbarer Zeit knapper und damit empfindlich teuerer. 45 Prozent unserer Energie wird in der Schweiz vornehmlich mit Heizöl verheizt. Obwohl die durchschnittliche Sonnenscheindauer in Graubünden hoch ist, wird sie hierzulande beim Bauen zu wenig genutzt. Bei der Isolation vieler Neu- und Sanierungsbauten steht es in Graubünden nicht gerade zum Besten. Wenn in diesem Bereich nicht bald etwas geschieht, werden im Tourismuskanton Graubünden, der für seine Architektur berühmt ist, Häuser gebaut, welche 50 Jahre lang weit unter dem Baustandard ihrer Zeit sein werden und unsere CO2-Bilanz weiter unverhältnismässig belasten.

Die Kommission setzt sich dafür ein, dass energieeffizientes Bauen vom Kanton stärker gefördert wird. Ohne raumplanerische und finanzielle Anreize im Sanierungsbau und Neubau dürfte auf dem Baumarkt wenig bis nichts geschehen. Damit für das Baugewerbe ein Anreiz besteht, sich auf die neuen Energieeffizienztechniken auszubilden, braucht es auf längere Sicht die Gewissheit, dass energieeffiziente Bautechniken unumgänglich sein werden, um die Minimalwerte zu erreichen. Technisch gut erreichbare Werte sollten deshalb wie bereits heute üblich, auch gesetzlich vorgeschrieben werden. Bei den eigenen Bauten sollte gemäss Kommission die öffentliche Hand eine Vorbildfunktion ausüben und zumindest die bundesüblichen Energiebemühungen erreichen wollen.

Gremium: Kommission für Umwelt, Verkehr und Energie

Quelle: dt. Kommission für Umwelt, Verkehr und Energie

Data: 23.01.2008

La cumissiun s'engascha per construcziuns persistentas

La cumissiun per ambient, traffic ed energia dal cussegl grond è sa fatschentada intensivamain a chaschun da l'ultima sesida - en preschientscha da represchentantas e da represchentants da l'uffizi chantunal d'energia e da traffic - cun la problematica da construir en moda persistenta, quai vul dir en spezial cun la dumonda da construir edifizis en moda effizienta areguard l'energia. En ina incumbensa che la cumissiun vegn ad inoltrar durant la sessiun da favrer, intimescha ella la regenza d'elavurar ina legislaziun d'energia ecologica ed exemplarica, ch'è economicamain supportabla e ch'è tecnicamain realisabla. La legislaziun duai s'orientar a las tecnologias ch'èn disponiblas ozendi.

Tenor l'avis unanim da la cumissiun è la part d'ieli mineral ch'il Grischun dovra per cuvrir ses basegn d'energia memia auta. L'ieli mineral vegn proximamain pli stgars ed uschia sensiblamain pli char. 45 pertschient da nossa energia en Svizra vegn producida surtut cun ieli mineral. Schebain che la durada media da las uras suleglivas en il Grischun è auta, na vegn quest fatg betg tratg a niz avunda per construir qua tar nus. Cun l'isolaziun da blers edifizis novs e sanads na statti betg uschè bain en il Grischun. Sch'i na capita betg proximamain insatge en quest sectur, vegn il Grischun - il chantun turistic ch'è enconuschent per sia architectura - a construir chasas che vegnan ad esser per 50 onns lunsch sut il standard da construcziun da lur temp e che vegnan ad engrevgiar vinavant en moda disproporziunada nossa bilantscha dal CO2.

La cumissiun s'engascha per ch'il chantun promovia pli fitg il construir edifizis en moda effizienta areguard l'energia. Senza impuls da vart da la planisaziun dal territori e senza ina motivaziun finanziala per sanaziuns e per edifizis novs, vegni a capitar pauc fin nagut sin il martgà da construcziun. Per ch'i dettia ina motivaziun per l'industria da construcziun da sa scolar en las novas tecnicas per l'effizienza da l'energia, dovri a lunga vista la tschertezza che tecnicas per construir edifizis en moda effizienta areguard l'energia vegnan ad esser inevitablas per cuntanscher las valurs minimalas. Perquai duain valurs che pon vegnir cuntanschidas tecnicamain senza problems er vegnir perscrittas da la lescha, sco quai ch'igl è usità gia oz. Tenor la cumissiun duai il maun public avair ina funcziun d'exempel e vulair cuntanscher - en connex cun l'energia - almain il stadi che vegn prendì en mira sin livel federal.

Gremi: cumissiun per ambient, traffic ed energia

Funtauna: rg cumissiun per ambient, traffic ed energia

Data: 23.01.2008